Kadaka tee äärsed ärihooned
Mustamäe tee äärsed üheksakorruselised kortermajad
Laki tänava äärsed äri- ja tootmishooned
Garaažid Tammsaare tee ääres
**Laki I kvartal** on Kadaka asumi allasum Tallinnas Mustamäe linnaosas. See piirneb Kadaka tee, Mustamäe tee ja Tammsaare tee ning Laki tänavaga. Kvartaliga külgnevad Lilleküla Marja piirkond, Mustamäe Sääse asum, Mustamäe IV mikrorajoon ja Laki II kvartal.

Selle kvartali Kadaka tee äärsesse ossa jäävad ärihooned, Mustamäe teele üheksakorruselised kortermajad (Tammsaare tee nurgale jäävad ka väikeelamud), Tammsaare teele supermarketi tüüpi kauplus suure parkimisalaga ning Laki tänavale äri- ja tootmishooned. Suure osa alast hõlmab Kadaka aiandi territoorium, kus 15 aastat tagasi tegeleti taimekasvatusega. Territoorium oli kaetud põhja-lõunasuunaliselt paiknevate kasvuhoonetega. Viimase 10 aasta jooksul on taimekasvatus järjest vähenenud ja kasvuhooneid järk-järgult lammutatud. Perspektiivis võetakse suund võimaliku linnaosatähtsusega multifunktsionaalse keskuse loomisele endiste aiandi ehitiste baasil. Haridus-, kultuuri- ja tervishoiuehitised puuduvad. Tulevikus võivad Tammsaare tee äärsed garaažid kaduda seoses tee laiendusega.

Ajalugu
-------

20. sajandi I poolel paiknes praeguse Mustamäe ja Kadaka tee ristumiskoha juures Aiandi bussipeatuse ligidal *Birkenthali* maavaldus. Hiljem asusid sellel kohal tuntud ajakirjandustegelase Aleksander Veileri suvemaja ja *Madise talu* maad.

Haljastus
---------

Rohealadest domineerib hoonetevaheline haljastus, asudes peamiselt Tammsaare tee ääres.

Kadaka aiandi maa-alal paiknevad puittaimed lääneservas, põhja- ja kirdeosas. Lääneservas on ülekaalus loodusliku tekkega kased, millest väärtuslikumad on suurema võraga puud. Põhjaosas kasvavad väärtuslikud suurte võradega paplid, harilik hobukastan, harilik vaher, mägivaher, ebatsuuga ja kirdeosas pärnade rühmad. Kadaka tee servas paiknev tugevalt tagasi lõigatud hõberemmelgate rida.

Kvartali pärl on looduskaitse alune objekt (alates 28. mai 1993) – Arukase kultivar (leinavorm) (*Betula pendula Youngii*). Mustamäe tee 60 parklas (Mustamäe tee 58 ees), Aiandi trollipeatuse juures. Kaitsevööndi ulatus on 30 meetrit.

Ühistranspordiühendus
---------------------

Kvartalisisene Tammsaare teega paralleelne tänav. Tulevikus ristub Aiandi tänavaga
Kvartalisse sõidavad liinibussid: 16, 26, 26A, 33 (Kadaka tee). 9, 26, 26A (Mustamäe tee); 12 (Tammsaare tee).

Trollibussid: 1 ja 5 (Mustamäe tee).

Kvartalisse jäävad peatused: Aiandi, Lakiotsa, Sääse ja A. H. Tammsaare.

Infrastruktuur
--------------

Kvartalis asuvad järgmised tänavad: Aiandi tänav ja Rabaküla tänav.

Linn ehitas 1990. aastate lõpus kvartalisse Tammsaare teega paralleelse tänava, et vähendada koormust Tammsaare ja Mustamäe tee ristmikul ning hõlbustada autoga ligipääsu Kadaka turule. Kahesuunaline ja kaherealine 280 meetri pikkune tänav ulatub Mustamäe teelt Laki tänavani, kus tehti läbimurre ka Tammsaare teele. Uus ristmik reguleeriti fooridega.

Kadaka tee 1, 1a, 1b, 3; A. H. Tammsaare tee 120, 122 ja Mustamäe tee 62, 64, 78, 80, 82, 84, 86 maa-ala detailplaneeringuga 2006 aastal tekkis vajadus kahe uue tänava järele. Projekteerijate ja kinnisvaraarendajate ettepanek oli kasutada selles piirkonnas kadakaga seotud nimesid. Linnaajaloolane Rober Nerman soovitas kasutada Rabaküla tänava nime, sest üks osa Kadaka külast kandis algselt Raba küla nime. Teise planeeritud tänava Aiandi tänavaks nimetamine on põhjendatud asjaoluga, et alal asus Kadaka aiand.

Ettevõtted
----------

Veski kõrts
Suuremad tööandjad: 

* Balti Sepik AS Laki 11A. Ametlik tegevusala: värskete pagaritoodete ja kookide tootmine, kohvikud.
* Koolitoitlustuse OÜ, Laki 11A. Ametlik tegevusala: sööklad, toitlustusteenused. Töötajate arv jääb mõlemal 51–100 vahele.

Kauplused ja söögikohad
-----------------------

Mustika keskus
### Keskus Mustikas

Mustika keskus asub aadressil A. H. Tammsaare tee 116. Osutatavad teenused: soe parkla; toitlustus (Mustikas Cafe, Rahva Toit, Steakhouse); telefoni-, mobiili-, interneti- ja IT-teenused; pangad; keemiline puhastus; videolaenutus; fototeenused; kingsepp ja võtmete valmistamine; ilusalong; solaarium; lapsevankrite remont ja hooldus; WiFi; lastekaubad.

2009. aasta märtsis toimus kaubanduskeskuse laohoones tulekahju.

### Veski Kõrts

19. sajandist pärit tuuleveski juurde aadressil Laki 11A on rajatud ajaloolise hõnguga söögi- ja peopaik. Kõrtsiga ühe katuse all on kohvik, mis kuulub AS-i Balti Sepik kohvikuketti Reval Café. Söögikohta ilmestab 19. sajandil ehitatud tuuleveski.

### Mustamäe Hesburger

Kiirtoidurestoran Hesburger asub aadressil Mustamäe tee 90A. Teenused: sissesõidueinela ja pallimeri.

Ajaloolised rajatised kvartalis
-------------------------------

### Tallinna Aiandussovhoos

Kadaka aiandi endine peahoone, Mustamäe tee 58. Paremal looduskaitsealune arukase kultivar (leinavorm)
Tööstusrajooni kopsuks oli Tallinna Aiandussovhoosi aiand Kadaka ja Mustamäe tee nurgal, mis varustas lilledega ja köögiviljadega kogu linna. See oli Eesti suurim katmikaiand, maad 61 ha. Sellest katmikala 15 ha, sealhulgas klaaskasvuhooneid 7 ha. 1978. aastal valmis haldus- ja olmehoone (arhitekt Rein Tomingas). 1992. aasta lõpus Tallinna Aiandussovhoos likvideeriti ja järgmisel aastal moodustati selle põhjal mitu uut ettevõtet, millest üks oli Kadaka turg. Praegu asub osaliselt viimase kohal nüüdisaegne kaubanduskeskus Mustikas, mis jääb Rabaküla elamurajooni naabriks.

### Kadaka turg

Laki I kvartali endine Kadaka aiandi territoorium. Tulevikus rajatakse siia uus hoonestus. Taamal Eesti Energia hoone Kadaka tee ääres
Kadaka turg alustas tegevust 1993. aastal, muutudes tõeliseks tõmbenumbriks nii kohalikele inimestele kui ka Soomest tulnud turistidele. Tänu suurele parkimisplatsile käis usin kauplemine nii talunike toodetega kui ka vanakraamituru osas. Oma kuulsuse võlgnes turg piraatkauba müüjatele. 2000. aastal tellis CNN Eestist piraatlusteemalise klipi. Politsei korraldas sageli reide piraatluse väljasuretamiseks. 1998. aastal rekonstrueeriti turg ärikeskusteks ja 2002. aastal Mustika kaubanduskeskuseks.

Uusarendused
------------

Laki I kvartali uusarendus ala. Taamal Rabaküla elamurajoon. Paremas nurgas Mustamäe tee äärne üheksakorruseline kortermaja
Rabaküla elamurajoon. Vaade Kadaka aiandist Mustamäe tee poole. Ees tulevane Aiandi tänava kulgemis suund
23,7 ha suurusele maa-alale, endisele Kadaka aiandi territooriumile on kavandatud uute detailplaneeringutega 47 krunti (24 elamumaa-, 8 ärimaa-, 5 tootmismaa-, 9 sotsiaalmaa- ja 4 transpordimaakrunti). Elamumaakruntidele ehitatakse kaks 14-, kaks 12-, neliteist kuni 8-korruselist ja üks kuni viiekorruseline korterelamu. Ärimaakruntidele viis kuni kuuekorruselist ärihoonet. Sotsiaalmaakruntidele lasteaia, lastemänguväljakute ja haljasalade rajamine; tootmismaakrundile pumpla ning transpordimaakruntidele juurdepääsuteede rajamine. Rabaküla elamurajooni peaks tulema järgnevate aastate jooksul 1100 korterit.

### Rabaküla elamurajoon

Ajalooliselt kandis *Rabaküla* nime uuest elamurajoonist vaadates teisele poole Mustamäe teest jääv ala, praeguse Sääse elamurajoon. Kogu arendus, mis laiub Kadaka tee, Mustamäe tee, Mustika keskuse ning Veskimetsa alajaama vahelisel maa-alal käivitus 2007. aastal. Majad on nelja- ja kaheksakorruselised. Arhitektuurse väljanägemise eest vastutab KOKO Arhitektid OÜ. Elamurajooni arendaja on OÜ Rabaküla, milles NCC Ehitus ja Kadaka Aiandi AS omavad võrdset osalust. Esimene neist on ehitaja ning teine Rabaküla maa-ala omanik.

Asutused kvartalis
------------------

Laki I kvartali uusarendusala. Taamal Rabaküla elamurajoon. Paremas nurgas Mustamäe tee äärne üheksakorruseline kortermaja
* Oscarrehvid OÜ. Kadaka tee 1
* Büroomaailm Kadaka esindus. Kadaka tee 1
* A-Hoolduse ja Puhastuse OÜ Kadaka käsipesula. Kadaka tee 1
* Kauplus Kangadžungel. Mustamäe tee 60
* KME Rätsepatöö OÜ õmblusateljee. Mustamäe tee 60
* Roheluse Maailm – Bella Rose OÜ. Mustamäe tee 60
* Suur Pühvel kauplus Tallinnas. Mustamäe tee 60
* Eesti Autoklubi. Laki 11
* Reval Kondiiter OÜ. Laki 11A
* Eesti Elektritööde Ettevõtjate Liit / MTÜ EETEL. Laki 13
* Jaaksoni Linnahooldus OÜ. Laki 13
* Avariikeskus OÜ. Laki 19
* Laki kohvik Tallinnas. Laki 25

Vaata ka
--------

* Kadaka (Tallinn)

Viited
------

1. ↑  "Asumite üldised kasutus- ja ehitustingimused (mikrorajoonid ja kvartalid)". Originaali arhiivikoopia seisuga 17. aprill 2004. Vaadatud 21. detsembril 2008.
2. 1 2 3  Kadaka tee 1, 1a, 1b, 3, A.H.Tammsaare tee 120, 122 ja Mustamäe tee 62, 64, 78, 80, 82, 84, 86 maa-ala detailplaneeringu kehtestamine Mustamäe linnaosas. Tallinna Linnavalitsuse korraldus nr 2188. 01. november 2006
3. ↑  Nerman, Robert "Kadaka külast Mustamäeni"[*alaline kõdulink*] // Mustamäe (linnaosaleht), detsember 2002
4. ↑  Kaart "Mustamäe tähtsamad teed 1925. aastal Kadaka küla aegu ning tänapäeval"[*alaline kõdulink*] Postimees, graafik Ivo Sokka
5. ↑  Tallinn: Nõmme, Mustamäe / Tallinna Looduskaitse Selts, Tallinna Keskkonnaamet, Geoloogia Instituut; koostaja H. Kink; toimetaja A. Raukas. Tallinn: Teaduste Akadeemia Kirjastus, 1997. lk 16–18, 20
6. ↑  Maastikuline liigendus – Mustamäe nõlv ja luitestik. Mustamäe linnaosa üldplaneeringu materjalid. Loodus // E-Konsult AnL 26. august 2002
7. ↑  Seaver, Urmas Uus tänav hõlbustab ligipääsu Kadaka turule[*alaline kõdulink*] // Postimees. Tallinna uudised 30. detsember 1998
8. ↑  Tallinna tekib uusi tänavaid. Tallinna linna koduleht / Uudised. 28. november 2006
9. ↑  Ettevõtte otsing
10. ↑  "Keskus Mustikas". Originaali arhiivikoopia seisuga 21. detsember 2008. Vaadatud 23. detsembril 2008.
11. ↑  Postimehe fotod Mustika põlengust ja kustutamisest. // Tallinna Postimees, 05. märts 2009
12. ↑  Reval Café / Laki kohvik
13. ↑  "Veski kõrts/Ühe veski lugu". Originaali arhiivikoopia seisuga 28. juuni 2007. Vaadatud 23. detsembril 2008.
14. ↑  Hesburger, Eesti.
15. ↑  Roopalu, Henn. Mustamäe. Tallinn : Eesti Raamat, 1976. lk 32
16. ↑  Tallinn : lühientsüklopeedia / (toimetuskolleegium: V. Valt... jt.). Tallinn : Valgus, 1979. lk 170
17. 1 2  Nerman, Robert Kadaka aiand kasvatas kurki ja tomatit // Postimees (2006) 14. november
18. ↑  Sooman, Peep.Kadaka turu puhastamiseks jätkub[*alaline kõdulink*] // Äripaev.ee (2000) 28. juuli
19. ↑  Kultuuriministeerium ÜLEVAADE VABARIIGI VALITSUSELE AUTORIÕIGUSEALASEST OLUKORRAST EESTI VABARIIGIS Autoriõiguse asjatundjate komisjon. Juuni, 2000
20. ↑  Ramler, Gerli. Külmutatud suurehitised ootavad paremaid aegu // Ärielu (2007) 18. detsember
21. ↑  Vähi, Risto.Valminud on Rabaküla esimene etapp // EkspressKinnisvara (2008) 6. august

Välislingid
-----------

### Kaardid

* Laki I. Delfi kaart

Mustamäe vapp
Mustamäe linnaosa asumid, mikrorajoonid ja kvartalid

**Mustamäe:** I mikrorajoon - II mikrorajoon - III mikrorajoon - IV mikrorajoon - V mikrorajoon - VI mikrorajoon - VII mikrorajoon - VIII mikrorajoon - IX mikrorajoon - TTÜ kvartal  

**Kadaka:** Laki I - Laki II - Kadaka I - Kadaka II - Kadaka III - Mäepealse I - Mäepealse II - Mäepealse III - Akadeemia  

**Siili** - **Sääse**